 Ugu horeyntii waxaa halkaas ka hadlay mudane Mohamed Ciise Digeeye oo ka mid ahaa taageerayaashii waawaynaa ee kooxda Jeenyo LLPP, isagoo warbixin ka siiyay marti sharafka kulanka cashada caawa isla markaana ka sheekeyay wax qabadkii mudane Duran Farah uu ka qabtey Soomaalida Waqooyiga magaalada London iyo kaalinta muuqda ee ururka Alhijra uu ka gaysto wax u qabashada jaaliyada Soomaaliyeed ee ku dhaqan xaafada, isagoo si gaar ah u xusay in xaafada North London dhalinyaradii ku noolayd in kuwa badan ka mid ahi ay ka badbaadeen inay suuqa galaan oo noqdaan kuwa xabsiyada maanta ka buuxa, sidaa daraadeedna Kooxda Alhijra waa ku amaanaynaa wax qabadka xaga dhalinyarada iyo saacidida dadka Soomaaliyeed ee howlaha ay kaga baahdaan hayadaha magaalada, isagoo si gaar ah u xusay Macalin Mohamud iyo Mudane Cumar oo ka tirsan ururka Al-Hijra Somali Community, kana codsaday inay kaalintooda shaqo ee urureed inay sii labo laabaan, waxaana halkaan ka cadaynaynaa inaa garab taagan nahay isla markaana siin doono taageero hiil iyo hoo mudane Duran Faarax ayuu hadalkiisa ku soo gabagabeeyay Digeeye. 